CELEX: 62018CN0578
Language: et
Date: 2018-09-14 00:00:00
Title: Kohtuasi C-578/18: Eelotsusetaotlus, mille on esitanud Korkein hallinto-oikeus (Soome) 14. septembril 2018 – Energiavirasto

26.11.2018   
            
            
               ET
            
            
               Euroopa Liidu Teataja
            
            
               C 427/17
            
         
      Eelotsusetaotlus, mille on esitanud Korkein hallinto-oikeus (Soome) 14. septembril 2018 – Energiavirasto
      (Kohtuasi C-578/18)
      (2018/C 427/24)
      Kohtumenetluse keel: soome
      
         Eelotsusetaotluse esitanud kohus
      
      Korkein hallinto-oikeus
      
         Põhikohtuasja pooled
      
      
         Apellatsioonkaebuse esitaja: Energiavirasto
      
         Teised menetlusosalised: A, Caruna Oy
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artiklit 37 (1) tuleb tõlgendada nii, et isikut, kes on võrguettevõtja tarbijast klient ja kes on esitanud liikmesriigi reguleerivale asutusele võrguettevõtjat puuduvas asjas kaebuse, tuleb pidada „mõjutatud osaliseks“ nimetatud artikli lõike 17 tähenduses, keda reguleeriva asutuse otsus puudutab ja kellel on seega õigus esitada liikmesriigi reguleeriva asutuse võrguettevõtjat puudutava otsuse peale kaebus liikmesriigi kohtule?
               
            
                  2.
               
               
                  Kas juhul, kui esimeses küsimuses nimetatud isikut ei tule pidada „mõjutatud osaliseks“ direktiivi 2009/72/EÜ artikli 37 tähenduses, on tarbijast kliendil, kes omab sellist staatust nagu põhikohtuasjas kohtule kaebuse esitanud isik, mõnel muul liidu õigusest tuleneval õiguslikul alusel õigus osaleda reguleeriva asutuse menetluses, mille ese on tema nõue võtta meetmeid, ja/või pöörduda asjaga seoses liikmesriigi kohtusse, või sõltub vastus sellele küsimusele liikmesriigi õigusest?
               
            
         (1)  ELT 2009, L 211, lk 55.